Page:Whole proceedings of Jocky & Maggy's courtship (1).pdf/19

 were but half an ell higher, I sud be a sod-ger or it be lang; and gie me a good flail or a corn fork, I sud kill Frenchmen anew, before I gade to face yon flyting Ministers, and be set up like a warld’s wonder, on their cock-stool, or black stool: and wha can hide the shame when every body looks to them, wi’ their sacken sarks, or gowns, on them, like a piece of auld canvas prickt about a body, for naething but what every body does amaist or they are married; as well as me.

Mith. My man, Johnnie, ye're no the first that has done it, and ye’ll no be the ast; e'en mony o’ the ministers hae done t themselves; hout aye, e‘en your father and I did it mony a time.

Mag. Aye, aye, and that gars your son so good o't as he is; the thing that:s red in the flesh, is ill to pit out of the ane.

Mith. Daft woman, what way wad the warld stand if folks wadna mak use of ither? Tis the thing that's natural bairns therefore it s no to be scunner'd at.

Mag. Aye, aye, but an they be for the o' that, they should marry.

Mith. But I think there's little ill though hey try it ance or twice or they be ; ‘tis an unco thing for a body to be to a business or they ken whether  be able for it or no.